|  |
| --- |
| APSTIPRINĀTS  Rēzeknes novada pašvaldības  iepirkuma komisijas  2018.gada 19.oktobra sēdē  (protokols Nr.1) |

**IEPIRKUMA**

(Publisko iepirkumu likuma 9.pantā noteiktajā kārtībā)

**„Degvielas iegāde administrācijas transporta vajadzībām”**

(identifikācijas Nr. RNP 2018/32)

**NOLIKUMS**

**Rēzekne**

**2018**

**SATURS**

|  |  |  |  |  |
| --- | --- | --- | --- | --- |
| **1.** | **Vispārīgā informācija………………………………………………………………….** | | | **3** |
| **2.** | **Prasības piedāvājuma noformēšanai…………………………………………………** | | | **4** |
| **3.** | **Pretendentiem izvirzītās prasības…………………………………………………….** | | | **5** |
| **4.** | **Tehniskais un finanšu piedāvājums…………………………………………………..** | | | **5** |
| **5.** | **Piedāvājumu vērtēšana un izvēles kritēriji…………………………………………..** | | | **5** |
| **6.** | **Iepirkuma komisijas tiesības un pienākumi…………………………………………** | | | **6** |
| **7.** | **Pretendentu tiesības un pienākumi…………………………………………………..** | | | **7** |
| **8.** | **Iepirkuma līguma slēgšana……………………………………………………………** | | | **7** |
| **9.** | **Pielikumi………………………………………………………………………………..** | | | **8** |
| **1.pielikums** | | **„Pieteikums dalībai iepirkumā”** (forma)**……………………………………..** | **9** | |
| **2.pielikums** | | **“Informācija par pretendentu”** (forma)**………………………………………** | **10** | |
| **3.pielikums** | | **„Tehniskā specifikācija”………………………………………………………** | **11** | |
| **4.pielikums** | | **„Tehniskais un finanšu piedāvājums”** (forma)**……………………………….** | **12** | |
| **5.pielikums** | | **„Līgums”** (projekts)**…………………………………………………………….** | **13** | |

1. **Vispārīgā informācija**
   1. Iepirkuma identifikācijas numurs: RNP 2018/32.
   2. Pasūtītājs.
      1. Rēzeknes novada pašvaldība, reģistrācijas Nr.90009112679, adrese: Atbrīvošanas aleja 95A, Rēzekne, LV-4601.
      2. Kontaktpersonaa par tehnisko specifikāciju – iepirkuma komisijas priekšsēdētājs Andris Koļčs, tālrunis: 64607170, e-pasts: [andris.kolcs@rezeknesnovads.lv](mailto:andris.kolcs@rezeknesnovads.lv) .
      3. Kontaktpersona par iepirkuma nolikumu Larisa Vinogradova, tālrunis: tālrunis: 64607171, e-pasts: [larisa.vinogradova@rezeknesnovads.lv](mailto:larisa.vinogradova@rezeknesnovads.lv).
   3. Iepirkuma priekšmets.
      1. Degvielas iegāde administrācijas transporta vajadzībām, CPV kods: 09100000-0 (degvielas), dīzeļdegvielas un bezsvina benzīna ar oktānskaitli 95 iegāde.
      2. Plānotais apjoms līguma izpildes laikā: benzīns AI 95E – 8000 (astoņi tūkstoši) litri, dīzeļdegviela DD – 28000 (divdesmit astoņi tūkstoši) litri. Pasūtītājam ir tiesības mainīt iegādājamās degvielas daudzumu.
      3. Pretendentam jānodrošina bezskaidras naudas norēķinu kārtība ar īpaši izgatavotām kredītkartēm visās pretendenta degvielas uzpildes stacijās (turpmāk – **DUS**).
      4. Prasības benzīnam un dīzeļdegvielai. Degvielai jāatbilst spēkā esošo Latvijas nacionālo standartu, Latvijas nacionālā standarta statusā akceptēto Eiropas standartu un citu normatīvo aktu prasībām, tai skaitā Ministru kabineta 2000.gada 26.septembra noteikumiem Nr.332 „Noteikumi par benzīna un dīzeļdegvielas atbilstības novērtēšanu”, LVS EN 228:2013 „Automobiļu degvielas. Bezsvina benzīns. Prasības un testa metodes”, LVS EN 590:2014 „Automobiļu degvielas. Dīzeļdegviela. Prasības un testēšanas metodes”.
      5. Piedāvājuma variantu iesniegšana nav paredzēta.
   4. Līguma izpildes laiks un vieta.
      1. Degvielas iegādes vieta **–** visā Latvijas teritorijā.
      2. Līguma izpildes termiņš – **24** (divdesmit četru) **mēnešu** laikā no līguma noslēgšanas dienas.
   5. Nolikuma pieejamība, papildu informācijas sniegšana.
      1. Pasūtītājs iepirkuma izsludināšanai sagatavo un publikāciju vadības sistēmā publicē paziņojumu par plānoto līgumu. Pasūtītājs līdz minētā paziņojuma publicēšanas dienai ievieto savā pircēja profilā: http://rezeknesnovads.lv/novada-pasvaldiba/iepirkumi/ iepirkuma nolikumu un nodrošina tam brīvu un tiešu pieeju.
      2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
      3. Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma (turpmāk – PIL) [38.pantu](https://m.likumi.lv/doc.php?id=287760#_blank).
   6. Piedāvājumu iesniegšanas termiņš, vieta un piedāvājumu atvēršanas sanāksme.
      1. Piedāvājumu iesniegšanas termiņš – **līdz 2018.gada 30.oktobrim plkst.11:30**.
      2. Piedāvājumu iesniegšanas vieta: Rēzeknes novada pašvaldība, 17.kabinets (pieņemamā telpa), Atbrīvošanas aleja 95A, Rēzekne, LV-4601
      3. Piedāvājums, kas tiks iesniegts pēc nolikuma 1.6.1.apakšpunktā noteiktā termiņa, netiks pieņemts un tiks neatvērts atgriezts atpakaļ iesniedzējam.
      4. Pretendents ir tiesīgs grozīt un apmainīt savu piedāvājumu vai atsaukt to līdz piedāvājumu iesniegšanas termiņa beigām. Katram pretendenta paziņojumam par piedāvājuma grozīšanu un apmaiņu vai atsaukšanu ir jābūt ievietotam slēgtā aploksnē ar norādi „GROZĪTS” vai „ATSAUKUMS”.
      5. Pretendentam piedāvājums jānogādā piedāvājumu iesniegšanas vietā vai jānosūta pa pastu.
      6. Piedāvājumu atvēršanas sanāksme notiks **2018.gada 30.oktobrī plkst.11:30** Rēzeknes novada pašvaldībā, 22.kabinetā, Atbrīvošanas aleja 95A, Rēzekne, LV-4601.

**2. Prasības piedāvājuma noformēšanai**

* 1. Piedāvājuma sastāvs. Piedāvājumā jāiekļauj dokumenti, kas apliecina pretendenta atbilstību iepirkuma nolikumā izvirzītajām prasībām un sniedz pilnīgas un patiesas ziņas par pretendenta piedāvājumu.
     1. Pretendenta atlases dokumenti. Atlases dokumentiem ir jāpievieno pretendenta ar paraksta tiesībām apveltītās vai pilnvarotās personas parakstīts pieteikums dalībai iepirkumā (nolikuma 1.pielikums).
     2. Tehniskais un finanšu piedāvājums.Tehniskais piedāvājums jāsagatavo atbilstoši tehniskā un finanšu piedāvājuma formai (nolikuma 4.pielikums) saskaņā ar Tehnisko specifikāciju (nolikuma 3.pielikums).
  2. Piedāvājumanoformēšana.
     1. Piedāvājums jāsagatavo latviešu valodā un jāiesniedz vienā eksemplārā. Ja kāds no piedāvājumā iekļautajiem dokumentiem ir sastādīts svešvalodā, tam jāpievieno pretendenta apliecināts tulkojums latviešu valodā.
     2. Ja piedāvājumu iesniedz personu grupa vai personālsabiedrība, piedāvājumā papildus jānorāda persona, kas iepirkumā pārstāv attiecīgo personu grupu vai personālsabiedrību, kā arī atbildības sadalījums, piedāvājumam pievienojot dokumentu, kas apliecina personu grupas vai personālsabiedrības dibināšanas faktu.
     3. Piedāvājuma noformējumam jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām. Piedāvājumam jābūt parakstītam, ar satura rādītāju.
     4. Piedāvājums iesniedzams aizlīmētā un apzīmogotā aploksnē, uz kuras jānorāda:
* Rēzeknes novada pašvaldība, Atbrīvošanas aleja 95A, Rēzekne, LV-4601;
* Pretendenta nosaukums, adrese korespondences nosūtīšanai un e-pasta adrese;
* **Piedāvājums iepirkumā „Degvielas iegāde administrācijas transporta vajadzībām”**, identifikācijas Nr. RNP 2018/32;
* **neatvērt līdz 2018.gada 30.oktobrim plkst.11:30**.
  + 1. Pasūtītājs pieņem izskatīšanai tikai tos piedāvājumus, kuri noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim.
    2. Ja piedāvājums nav atbilstoši noformēts, pasūtītājs to atdod vai nosūta atpakaļ iesniedzējam.
    3. Pretendents sedz visas izmaksas, kas saistītas ar piedāvājuma sagatavošanu un iesniegšanu.

1. **Pretendentiem izvirzītās prasības**
   1. Prasības attiecībā uz pretendenta profesionālajām spējām.
      1. Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.
      2. Pretendentam ir licence degvielas mazumtirdzniecībai.
   2. Prasības attiecībā uz pretendenta tehniskajām spējām.
      1. Pretendentam ir DUS visos Latvijas reģionos, kā arī Rēzeknē, Daugavpilī, Jēkabpilī un Rīgā.
      2. Piedāvātā degviela atbilst kvalitātes standartiem, kuri noteikti nolikuma 1.3.4.apakšpunktā.
   3. Pretendenta iesniedzamie dokumenti.

3.4.1.Pieteikums dalībai iepirkumā atbilstoši nolikumam pievienotajai formai (nolikuma 1.pielikums) un informācija par pretendentu (nolikuma 2.pielikums).

3.4.2.Uzņēmējdarbību reģistrējošas iestādes ārvalstīs izdotas reģistrācijas apliecības kopija (ja pretendents nav reģistrēts Latvijā).

3.4.3. Licences/sertifikāta apliecināta kopija degvielas mazumtirdzniecībai.

3.4.4. Degvielas atbilstības sertifikātu kopijas.

3.4.5. Pretendenta DUS saraksts.

**4. Tehniskais un finanšu piedāvājums**

* 1. Tehnisko un finanšu piedāvājumu sagatavo, saskaņā ar tehnisko specifikāciju (nolikuma 3.pielikums), atbilstoši nolikumam pievienotajai tehniskā un finanšu piedāvājuma formai (4.pielikums).
  2. Tehniskajā un finanšu piedāvājumā jānorāda klientu apkalpošanas sistēmas apraksts (degvielas kartes, norēķinu kārtība, papildu sniegto pakalpojumu klāsts).
  3. Jāiesniedz apliecinājums, ka pretendents ziemas sezonā nodrošinās dīzeļdegvielas aukstumnoturību līdz temperatūrai – 32°C.
  4. Pretendentam jānodrošina degvielas iegāde ar degvielas kartēm (pēcapmaksa ar pārskaitījumu). Pretendents piedāvā bezmaksas degvielas karšu izgatavošanu un izsniegšanu pasūtītājam.
  5. Tehniskajā un finanšu piedāvājumā jānorāda:
     1. benzīna un dīzeļdegvielas viena litra cena *euro* (EUR) bez pievienotās vērtības nodokļa (turpmāk – **PVN**) **uz 2018.gada 25.oktobri**;
     2. piedāvātā pastāvīga nemainīga atlaide benzīnam un dīzeļdegvielai procentos (%), norādot tās izteiksmi arī *euro* (EUR) bez PVN. Atlaides apmērs (%) paliek nemainīgs visā līguma izpildes laikā;
     3. kopējā summa par plānoto benzīna un dīzeļdegvielas daudzumu atbilstoši nolikuma 1.3.2.punktam.

**5. Piedāvājumu vērtēšana un izvēles kritēriji**

* 1. Pēc piedāvājumu iesniegšanas termiņa beigāmiepirkumu komisija izvērtē iesniegtos piedāvājumus, veic pretendentu atlasi un izvēlas vienu piedāvājumu, ievērojot PIL [41.panta](https://likumi.lv/doc.php?id=287760#_blank) prasības.
  2. Pretendentu piedāvājumus iepirkumu komisija izvērtē slēgtajā sēdē.
  3. No nolikumā un tehniskajā specifikācijā izvirzītajām prasībām atbilstošajiem piedāvājumiem iepirkumu komisija izvēlas **saimnieciski** **visizdevīgāko** piedāvājumu.
  4. Visizdevīgākais piedāvājums tiek noteikts, ņemot vērā sekojošus kritērijus:
     1. mazumtirdzniecības cena par vienu litru benzīna bez atlaides (bez PVN);
     2. piedāvātā atlaide % par vienu litru benzīna;
     3. mazumtirdzniecības cena par vienu litru dīzeļdegvielas bez atlaides (bez PVN);
     4. piedāvātā atlaide % par vienu litru dīzeļdegvielas.
  5. Par saimnieciski visizdevīgāko piedāvājumu tiek atzīts piedāvājums, kurš ieguvis visaugstāko skaitlisko vērtējumu (punktu skaitu).
  6. Vērtēšanas kritēriji un to īpatsvars:

| ***Nr.***  ***p.k.*** | ***Vērtēšanas kritēriji*** | ***Maksimālais punktu skaits*** |
| --- | --- | --- |
| 1. | Piedāvātā mazumtirdzniecības cena par vienu litru benzīna bez atlaides *euro* (bez PVN) – **C1** | 20 |
| 2. | Piedāvātā atlaide % (procentos) par vienu litru benzīna – **A1** | 30 |
| 3. | Piedāvātā mazumtirdzniecības cena par vienu litru dīzeļdegvielas bez atlaides *euro* (bez PVN) – **C2** | 20 |
| 4. | Piedāvātā atlaide % (procentos) par vienu litru dīzeļdegvielas – **A2** | 30 |
| 3. | Kopējais punktu skaits – **P** = C1 + A1 + C2 + A2 |  |

* + 1. Kritērijā „Piedāvātā mazumtirdzniecības cena par vienu litru benzīna bez atlaides *euro* (bez PVN)” punktu skaitu aprēķina pēc formulas: **C1 = Cz / Cpr x M**, kur Cz – piedāvātā zemākā mazumtirdzniecības cena par vienu litru benzīna, Cpr – vērtējamā piedāvājumā paredzētā mazumtirdzniecības cena par vienu litru benzīna, M – maksimālais punktu skaits šajā kritērijā.
    2. Kritērijā „Piedāvātā atlaide % (procentos) par vienu litru benzīna” punktu skaitu aprēķina pēc formulas: **A1 = Apr / Amax x M**, kur Apr – vērtējamā piedāvājumā paredzētā atlaide % (procentos) par vienu litru benzīna, Amax – lielākā piedāvātā atlaide % (procentos) par vienu litru benzīna, M – maksimālais punktu skaits šajā kritērijā.
    3. Kritērijā „Piedāvātā mazumtirdzniecības cena par vienu litru dīzeļdegvielas bez atlaides *euro* (bez PVN)” punktu skaitu aprēķina pēc formulas: **C2 = Cz / Cpr x M**, kur Cz – piedāvātā zemākā mazumtirdzniecības cena par vienu litru dīzeļdegvielas, Cpr – vērtējamā piedāvājumā paredzētā mazumtirdzniecības cena par vienu litru dīzeļdegvielas, M – maksimālais punktu skaits šajā kritērijā.
    4. Kritērijā „Piedāvātā atlaide % (procentos) par vienu litru dīzeļdegvielas” punktu skaitu aprēķina pēc formulas: **A2 = Apr / Amax x M**, kur Apr – vērtējamā piedāvājumā paredzētā atlaide % (procentos) par vienu litru dīzeļdegvielas, Amax – lielākā piedāvātā atlaide % (procentos) par vienu litru dīzeļdegvielas, M – maksimālais punktu skaits šajā kritērijā.
  1. Ja vairāki piedāvājumi iegūst vienādu punktu skaitu, priekšroka ir tam pretendentam, kuram ir lielāks DUS skaits 100 kilometru rādiusā no pasūtītāja atrašanās vietas.
  2. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar PIL 9.panta astoto daļu.
  3. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības, ņemot vērā PIL [14.panta](https://likumi.lv/doc.php?id=287760#_blank) otrās daļas noteikumus.
  4. Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkumu komisija pieņem lēmumu izbeigt iepirkumu bez rezultāta. Pasūtītājs 3 (triju) darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

1. **Iepirkuma komisijas tiesības un pienākumi**
   1. Iepirkumu komisijas tiesības:
      1. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei un piedāvājumu vērtēšanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti komisijai;
      2. pieaicināt ekspertu vai ekspertus pretendentu un piedāvājumu atbilstības pārbaudei un vērtēšanai;
      3. izvēlēties nākamo atbilstošo piedāvājumu, ja izraudzītais pretendents atsakās slēgt iepirkuma līgumu ar pasūtītāju;
   2. Iepirkumu komisijas pienākumi:
      1. nodrošināt iepirkuma norises dokumentēšanu;
      2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
      3. vērtēt pretendentu iesniegtos piedāvājumus saskaņā ar šo nolikumu, izvēlēties piedāvājumu, vai pieņemt lēmumu par iepirkuma izbeigšanu vai pārtraukšanu, neizvēloties nevienu piedāvājumu.

**7. Pretendentu tiesības un pienākumi**

* 1. Pretendentu tiesības:
     1. apvienoties grupā ar citiem pretendentiem un iesniegt vienu kopēju piedāvājumu;
     2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
     3. ja pasūtītājs nepieciešamo informāciju par pretendentu iegūst tieši no kompetentās institūcijas, datubāzes vai no citiem avotiem – iesniegt izziņu vai citu dokumentu par attiecīgo faktu, ja pasūtītāja iepriekš iegūtā informācija neatbilst faktiskajai situācijai.
  2. Pretendentu pienākumi:
     1. sagatavot piedāvājumu atbilstoši iepirkuma nolikuma prasībām;
     2. sniegt patiesu informāciju par savu kvalifikāciju un piedāvājumu;
     3. sniegt atbildes uz iepirkumu komisijas pieprasījumiem par papildu informāciju;
     4. segt visas izmaksas, kas saistītas ar piedāvājumu sagatavošanu un iesniegšanu.

**8. Iepirkuma līguma slēgšana**

* 1. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu un sniedz tiem nolikuma 5.9.punktā minēto lēmumā norādāmo informāciju vai nosūta minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 5.9.punktā minētajam lēmumam.
  2. Pasūtītājs slēdz iepirkuma līgumu saskaņā ar PIL [60.panta](https://likumi.lv/doc.php?id=287760#_blank) pirmās, otrās, trešās, ceturtās un piektās daļas prasībām ar iepirkuma komisijas izraudzīto pretendentu atbilstoši šim nolikumam pievienoto iepirkuma līguma projektu (nolikuma 5.pielikums).
  3. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs 3 (triju) darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
  4. Līguma summa noteikta uz visu līguma izpildes laiku un nevar tikt mainīta.
  5. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
  6. Desmit darbdienu laikā pēc tam, kad stājas spēkā iepirkuma līgums, pasūtītājs savā pircēja profilā ievieto iepirkuma līguma tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 (trīsdesmit sešus) mēnešus pēc iepirkuma līguma spēkā stāšanās dienas.
  7. Grozījumus iepirkuma līgumā izdara, ievērojot PIL [61.pant](https://likumi.lv/doc.php?id=287760#_blank)a prasības.

**9. Pielikumi**

* 1. Nolikumam ir pievienoti 5 (pieci) pielikumi.
     1. Nolikuma 1.pielikums „Pieteikums dalībai iepirkumā” (forma).
     2. Nolikuma 2.pielikums “Informācija par pretendentu” (forma).
     3. Nolikuma 3.pielikums „Tehniskā specifikācija”.
     4. Nolikuma 4.pielikums „Tehniskais un finanšu piedāvājums” (forma).
     5. Nolikuma 5.pielikums „Līgums” (projekts).

Iepirkuma komisijas priekšsēdētājs A.Koļčs

***1.pielikums***

**PIETEIKUMS**

**dalībai iepirkumā „Degvielas iegāde administrācijas transporta vajadzībām”**

(identifikācijas Nr. RNP 2018/32)

2018. gada \_\_\_\_. \_\_\_\_\_\_\_\_\_\_\_\_\_\_

Pretendents:

Nosaukums \_\_\_\_\_\_\_\_\_\_

Vienotais reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_

<*ar paraksta tiesībām apveltītās vai pilnvarotās personas amats, vārds un uzvārds*> personā, iepazīstoties ar iepirkuma nolikumu apliecina, ka:

1. iepirkuma noteikumi ir skaidri un saprotami;
2. piekrīt nolikuma prasībām un garantē to izpildi;
3. ir spējīgs veikt degvielas piegādi nolikumā un tehniskajā specifikācijā noteiktajā apjomā, kvalitātē un termiņā, atbilstoši Latvijas Republikas normatīvo aktu un iepirkuma nolikuma prasībām;
4. visas piedāvājumā iekļautās ziņas par pretendentu un piedāvāto degvielu ir patiesas;
5. šim pieteikumam pievienotie dokumenti veido pretendenta piedāvājumu iepirkumā.

Ar paraksta tiesībām apveltītās vai pilnvarotās (pievienot pilnvaru) personas amats, vārds, uzvārds un paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***2.pielikums***

**Informācija par pretendentu**

**iepirkumā „Degvielas iegāde administrācijas transporta vajadzībām”**

(identifikācijas Nr. RNP 2018/32)

|  |  |  |
| --- | --- | --- |
| **1.** | **Nosaukums:** | |
| **2.** | **Reģistrācijas numurs:** | |
| **3.** | **Adrese:** | |
| **4.** | **Kontaktpersona :** | |
| **5.** | **Telefons:** | |
| **6.** | **Fakss:** | |
| **7.** | **E-pasts:** | |
| **8.** | **Uzņēmuma darbības sfēra (īss apraksts):** | |
| **9.** | **Finanšu rekvizīti:** | |
| **Bankas nosaukums:** | |  |
| Bankas adrese (tai skaitā pilsēta, valsts, pasta indekss) | |  |
| **Bankas kods:** | |  |
| **Konta numurs:** | |  |
| **Pilnvarotā persona, kas ir tiesīga parakstīt līgumu** | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(uzņēmuma vadītāja vai pilnvarotās personas paraksts, tā atšifrējums)

Z.v.

***3.pielikums***

**TEHNISKĀ SPECIFIKĀCIJA**

**iepirkumā „Degvielas iegāde administrācijas transporta vajadzībām”**

(identifikācijas Nr. RNP 2018/32)

1. Degvielas marka, daudzums un kvalitātes prasības:

|  |  |  |  |
| --- | --- | --- | --- |
| ***Nr. p.k.*** | ***Degvielas nosaukums*** | ***Prognozējamais gada apjoms*** | ***Kvalitātes prasības*** |
| 1. | **Benzīns AI 95E** | 8000 (astoņi tūkstoši) litri | atbilstība Ministru  kabineta 2000.gada 26.septembra noteikumos Nr.332 „Noteikumi par benzīna un dīzeļdegvielas atbilstības novērtēšanu” noteiktajām kvalitātes prasībām. |
| 2. | **Dīzeļdegviela DD** | 28000 (divdesmit astoņi tūkstoši) litri |

2. Pasūtītājs degvielu iegādājas ar degvielas kartēm.

3. Pasūtītājam ir jābūt iespējai norēķināties par eļļām, smērvielām, autopiederumiem ar degvielas kartēm.

4. Pasūtītājam ir jābūt iespējai degvielas uzpildes stacijās izmantot tualetes pakalpojumus.

5. Pasūtītājs ir tiesīgs samazināt vai palielināt degvielas un dīzeļdegvielas daudzumu noteiktajā iepirkuma periodā.

6. Pretendentam jāiesniedz piedāvājums par degvielas iegādi, ņemot vērā degvielas cenu pretendenta degvielas uzpildes stacijās **uz 2018.gada 25.oktobri**

***4.pielikums***

**TEHNISKAIS UN FINANŠU PIEDĀVĀJUMS**

**iepirkumā „Degvielas iegāde administrācijas transporta vajadzībām”**

(iepirkuma identifikācijas Nr. RNP 2018/32)

|  |  |  |  |  |
| --- | --- | --- | --- | --- |
| |  |  | | --- | --- | | **1.Pretendenta nosaukums** | **Rekvizīti** | |  |  | |

**2. KONTAKTPERSONA**

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | **vārds, uzvārds** |  | | **tālr. / fakss** |  | | **e-pasta adrese** |  | |

**3. APLIECINU, KA:**

3.1. pretendents ir reģistrēts atbilstoši normatīvo aktu prasībām,

3.2. pretendentam ir sertifikāts (licence), kas atļauj veikt degvielas pārdošanu (pielikumā – <*dokumenta nosaukums un numurs*> kopija);

3.3. piedāvātajai degvielai ir atbilstības sertifikāts (pielikumā – <*dokumenta nosaukums un* *numurs*> kopija)

**4. TEHNISKAIS PIEDĀVĀJUMS**

4.1. Piedāvātā degviela:

|  |  |  |
| --- | --- | --- |
| ***Degvielas nosaukums*** | ***Daudzums litros*** | ***Atbilstība kvalitātes prasībām*** |
| **Benzīns AI 95E** |  |  |
| **Dīzeļdegviela DD** |  |  |

4.2. Pretendents garantē iespēju iegādāties piedāvāto degvielu degvielas uzpildes stacijās (degvielas uzpildes staciju saraksts pielikumā), izmantojot degvielas kartes, līguma darbības termiņā bez laika ierobežojumiem.

4.3. Apliecinu, ka ziemas sezonā tiks nodrošināta dīzeļdegvielas aukstumnoturība līdz temperatūrai – 32o C.

4.4. Piešķirtā atlaide paliek nemainīga visā līguma darbības laikā.

**5. FINANŠU PIEDĀVĀJUMS**

|  |  |  |  |  |  |  |
| --- | --- | --- | --- | --- | --- | --- |
| ***Degvielas osaukums*** | ***Daudzums (litros)*** | ***Viena litra mazumtirdzn. cena euro***  ***(bez PVN)*** | ***Atlaide % viena litra mazumtirdzniec. cenai*** | ***Mazumtirdzniec. cena ar atlaidi euro***  ***(bez PVN)*** | ***Summa ar atlaidi euro***  ***(bez PVN)*** | ***Summa ar atlaidi euro***  ***(ar PVN)*** |
| **Benzīns AI 95E** |  |  |  |  |  |  |
| **Dīzeļdegviela DD** |  |  |  |  |  |  |
| KOPĒJĀ LĪGUMA SUMMĀ | | | | |  |  |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts) (pretendenta pārstāvja amats, vārds, uzvārds)

2018.gada \_\_\_.\_\_\_\_\_\_\_\_\_\_\_\_\_\_\_\_

***5.pielikums***

PROJEKTS

**LĪGUMS Nr. \_\_\_\_\_\_\_\_\_\_\_**

Rēzekne 2018. gada \_\_\_. \_\_\_\_\_\_\_\_\_\_\_\_

**Rēzeknes novada pašvaldība**, reģistrācijas Nr.90009112679, izpilddirektora **Jāņa Troškas** personā, kurš rīkojas uz Nolikuma pamata, turpmāk – **Pircējs**, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš(-a) rīkojas uz \_\_\_\_\_\_\_\_\_\_\_\_\_\_\_\_\_\_ pamata, turpmāk – **Pārdevējs**, no otras puses, abi kopā un katrs atsevišķi turpmāk arī **Puses** vai **Puse**, pamatojoties uz Rēzeknes novada pašvaldības rīkotā iepirkuma„Degvielas iegāde administrācijas transporta vajadzībām” (identifikācijas Nr. RNP 2018/32), turpmāk – **Iepirkums**, rezultātiem un Pārdevēja iesniegto piedāvājumu, noslēdz šādu līgumu, turpmāk – **Līgums**:

**1. Līguma priekšmets**

1.1. Pārdevējs pārdod un Pircējs pērk šāduatbilstošās kvalitātes degvielu: benzīns AI 95E – 8000 (astoņi tūkstoši) litri un dīzeļdegvielu – 28000 (divdesmit astoņi tūkstoši) litri, turpmāk – **Preces**, Pircējapieprasītajā daudzumā, saskaņā ar Pārdevēja piedāvājumu Iepirkumā, kas ir Līguma neatņemama sastāvdaļa (Līguma pielikums Nr.1).

1.2. Līguma izpildes laiks – **24** (divdesmit četri) **mēneši** no Līguma noslēgšanas dienas.

**2. Līguma summa**

2.1. Līguma summa, neieskaitot pievienotās vērtības nodokli, turpmāk – **PVN**, sastāda EUR\_\_\_\_\_\_\_\_\_\_, PVN (21%) – EUR \_\_\_\_\_\_\_\_. Kopējā līguma summa ar PVN – EUR \_\_\_\_\_\_\_\_\_\_\_\_\_\_\_\_ (<*summa vārdiem>*).

**3. Norēķinu kārtība**

3.1. Reizi mēnesī Pārdevējs iesniedz Pircējam rēķinu par iepriekšējā mēnesī saņemto degvielu.

3.2. Pircējs par degvielu norēķinās atbilstoši noslēgtā starp Pusēm līguma par degvielas kredītkartēm nosacījumiem.

3.3. Pārdevējs degvielu pārdod Pircējam degvielas uzpildes stacijās, turpmāk – **DUS**, visā Līguma darbības laikā piemērojot atlaides: \_\_\_\_\_\_\_\_% apmērā no mazumtirdzniecības cenas par katru benzīna litru un \_\_\_\_\_\_\_\_% apmērā no mazumtirdzniecības cenas par katru dīzeļdegvielas litru.

3.4. Pārdevējs Līguma darbības laikā nav tiesīgs samazināt Līguma 3.3.punktā noteiktās atlaides.

3.5. Degvielas cenā ietilpst visas nepieciešamas izmaksas, tajā skaita uz to attiecināmie nodokļi un nodevas, kā arī piegādes izmaksas.

**4. Pušu atbildība**

4.1. Par konstatēto degvielas neatbilstību kvalitātes prasībām Pircējs nekavējoties paziņo Pārdevējam, kura pārstāvim noteiktajā laikā jāierodas atbilstoša kopīgā akta sastādīšanai.

4.2. Pārdevējs atlīdzina Pircējam visus zaudējumus, kas ir radušies ar kvalitātes prasībām neatbilstošās degvielas piegādi.

4.3. Strīdi, kas rodas sakarā ar Līguma izpildi, tiek risināti savstarpēju pārrunu ceļā. Ja domstarpības nevar atrisināt sarunu ceļā, strīds tiek risināts tiesā Latvijas Republikas normatīvajos aktos noteiktajā kārtībā.

**5. Līguma darbības termiņš, Līguma izbeigšana un grozīšana**

5.1. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.

5.2. Katrai no Pusēm ir tiesības izbeigt Līgumu tikai Latvijas Republikas Civillikumā paredzētajos gadījumos, par to rakstveida brīdinot otru Pusi vismaz vienu mēnesi iepriekš.

5.3. Līgumu var grozīt un/vai papildināt tikai Publisko iepirkumu likuma 61.pantā paredzētajos gadījumos ar Pušu rakstveida vienošanos, kas tiek noformēta kā pielikums, un kļūst par Līguma neatņemamu sastāvdaļu.

5.4. Līgums sastādīts 2 (divos) eksemplāros, no kuriem viens glabājas pie Pārdevēja un viens – pie Pircēja. Abiem Līguma eksemplāriem ir vienāds juridisks spēks.

**6. Pušu rekvizīti un paraksti**

|  |  |
| --- | --- |
| PIRCĒJS | PĀRDEVĒJS |
| **Rēzeknes novada pašvaldība** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ.Nr.90009112679 | reģ.Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: Atbrīvošanas aleja 95A, Rēzekne, LV-4601 | juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| banka: | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts Nr. | konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| J.Troška | <*paraksta atšifrējums*> |
| z.v. | z.v. |